**RELACION**

Në përfundim të afatit ligjor të caktuar në sistemin e e-akteve, me anë të të cilit është dërguar për mendim projektvendimi i Këshillit të Ministrave “Për miratimin e Strategjisë Kombëtare për Zhvillim dhe Integrim Evropian 2022-2030”, së bashku me dokumentacionin shoqërues, pas shqyrtimit të projektaktit nga Ministritë e linjës dhe institucionet e tjera të përfshira rezulton sa më poshtë vijon:

1. **JANË SHPREHUR DAKORD DHE PA VËREJTJE:**
2. Ministri i Shtetit dhe Kryenegociator;
3. Ministri i Shtetit për Mbrojtjen e Sipërmarjes;
4. Ministri i Shtetit për Marrëdhëniet me Parlamentin;
5. Ministri i Shtetit për Standardet e Shërbimeve;
6. Agjencia e Menaxhimit të Burimeve Ujore.
7. **NGA ANA TJETËR, JANË MARRË PARASYSH DHE JANË PASQYRUAR REKOMANDIMET DHE SUGJERIMET E PLOTA TË INSTITUCIONEVE:**
8. **AGJENCIA E PROKURIMIT PUBLIK**
9. Tek *“Shkurtimet”* është shtuar si më poshtë vijon:
   * *APP-Agjencia e Prokurimit Publik.*
10. Në faqen 18 të dokumentet, ku përmendet Prokurimi Publik, fjalia me këtë përmbajtje: “*Procesi i prokurimit publik është krejtësisht i digjitalizuar, i lehtë, i aksesueshëm, transparent, në të gjitha fazat e tij, ndërkohë që numri i ankesave është ulur.”*  është ndryshuar si më poshtë:

*“Në këtë raport të SIGMA-s, fusha e prokurimit publik në Shqipëri është vlerësuar me nota të larta në treguesit përkatës duke marrë vlerësim maksimal sa i takon cilësisë së kuadrit ligjor në fushën e prokurimit, kapaciteteve institucionale në nivel qendror për hartimin, zbatimin dhe monitorimin e politikave në fushën e prokurimit në mënyrë efektive dhe eficente si dhe sistemit të shqyrtimit të ankesave. Procesi i prokurimit publik është krejtësisht i digjitalizuar, lehtësisht i aksesueshëm dhe transparent, në të gjitha fazat e tij...”*

1. **DEPARTAMENTI I ADMINISTRATËS PUBLIKE** 
   1. Në faqen 46, paragrafi: *“Përsa i përket përmirësimit të procesit të rekrutimit, tashmë i digjitalizuar në çdo fazë, duke filluar nga aplikimet për një pozicion pune, vlerësimi i dosjeve të aplikantëve, gjenerimi automatik i testit me shkrim, Banka e Pyetjeve dhe vlerësimi i testit elektronik, puna ka vijuar me pasurimin e mëtejshëm të Bankës së Pyetjeve për të rritur cilësinë e testimeve të kryera dhe duke kontribuar drejtpërdrejtë në rritjen e transparencës në procedurat e rekrutimit. Platforma e integruar “administrata.al” dedikuar administratës publike, ka përmirësuar ndjeshëm komunikimin dhe ndërveprimin ndërmjet institucioneve, duke shënuar një hap më tej drejt unifikimit dhe standardizimit të procedurave dhe praktikave të menaxhimit të burimeve njerëzore*.”

është zëvendësuar me paragrafët e mëposhtëm:

*“Përsa i përket përmirësimit të procesit të rekrutimit, tashmë i digjitalizuar në çdo fazë, puna ka vijuar me unifikimin e praktikave në menaxhimin e shërbimit civil në nivel qëndror dhe vendor; zhvillimin e procedurave të rekrutimit të bazuar në meritë; ngritjen e kapaciteteve në fushën e zbatimit të legjislacionit të shërbimit civil; ndërveprimin dhe standartizimin e proceseve në fushën e menaxhimit të burimeve njerëzore përmes përdorimit të platformës së bashkëpunimit “administrata.al”; përdorimin e Sistemit Informatik të Menaxhimit të Burimeve Njerëzore (SIMBNJ) dhe shtrirjes së tij në institucionet e administratës publike.*

*Si rezultat i praktikave pozitive dhe këtyre zhvillimeve është rritur numri i pjesëmarrësve në procedurat e rekrutimit duke treguar rritjen e besueshmërisë së publikut për pjesëmarrje në procedurat e rekrutimit të bazuar në meritë, e cila ka ardhur si pasojë e punës në drejtim të respektimit rigoroz të legjislacionit, transparencës me publikun, aktiviteteve në funksion të rritjes së vizibilitetit, etj.”.*

1. **INSTITUTI I STATISTIKAVE (INSTAT)**
2. Në seksionin “Qeverisja e mirë, e hapur dhe administrimi publik”, nënseksioni “Qëllimet e politikave”, për arsye gjuhe teknike:
3. në paragrafin 2 (fq. 50), fjalët “e hartografisë (GIS-it)” janë zëvendesuar me fjalët “gjeografik dhe rajonal”,

ne paragrafin 3, emërtimi “Regjistri statistikor i njësive vendore”, është zëvendesuar me “Regjistri statistikor i bizneseve i përditesuar”

paragrafi 6 është zëvendesuar me këtë përmbajtje:

*“Për sa i takon zbatimit të standarteve nëpërmjet përafrimit të klasifikimeve statistikore, duhet theksuar intensifikimi i rolit të Komisionit Kombëtar për Nomenklaturen, i cili ka arritur të përafrojë një numër të konsiderueshëm nomenklaturash, si ajo e veprimtarive ekonomike (NVE Rev.2), shpenzimeve sipas produkteve (COICOP), llojeve të sëmundjeve (ICD10), tipologjisë rajoneve (NUIS) etj.”*

1. Në paragrafin “Vizioni” (fq.51), togfjalëshi “duke zbatuar standardet ndërkombëtare dhe praktikat me të mira”, është zëvendësuar me “duke zbatuar parimet dhe standardet evropiane dhe ndërkombëtare si dhe praktikat më të mira”.
2. Për të qenë në linjë me tekstin strategjik të Programit të Statistikave Zyrtare 2022-2026, miratuar me Ligjin nr. 30/2022, përmbajtja e “Qëllimet e Politikës (fq.51) është ndryshuar sipas tekstit të mëposhtëm:

**Qëllimet e Politikës:**

* Zhvillimi i SKS për të përmbushur plotësisht acquis communautiare lidhur me statistikat dhe të mbështese dhe mundësojë progresin në procesin e integrimit Evropian.
* Plotesimi i kërkesave të perdoruesit per statistika zyrtare, duke mundësuar përdorimin e burimeve ekzistuese dhe në përputhje me nevojat për statistika;
* Prodhimi i statistikave zyrtare të një niveli të lartë cilësië, që të përputhen me standardet e pranuara Evropiane dhe ndërkombetare, dhe të jenë të krahasuesheme me to;
* Rritja e numrit të institucioneve pjesë e sistemit Kombëtar Statistikor, partnerë për prodhimin e statistikave zyrtare;
* Modernizimi i proceseve, metodave, produkteve dhe shërbimeve statistikore për të përmirësuar cilësinë, dorëzimin në kohë dhe eficencën në kosto të statistikave zyrtare, duke përdorur teknologjinë edhe metodat bashkëkohore;
* Rritja e besimit të publikut në Sistemin Kombëtar Statistikor dhe njohja e tij si strukturë institucionesh me performancë të duhur dhe profesionalisht të pavarur.
* Fuqizimi i statistikave vendore dhe rajonale si ndihmuese në proceset e vendimmarrjes.

1. **MINISTRIA E FINANCAVE DHE EKONOMISË**

**Faqe 3, paragrafi i fundit: nga 3.3% është bërë në 3.5%**

*“Pandemia e Covid-19 krijoi një tkurrje ekonomike prej rreth 3.5 përqind të PBB gjatë vitit”.*

**Faqe 6, paragrafi i dytë dhe i tretë, ka disa ndryshime në numrat e vendosur, nga 4.1 në 4.0 nga 2.2 në 2.1, nga 4.1 në 4.0 si dhe në fjalinë e fundit nga 4 në 3.3.**

Si rezultat i këtyre reformave, mbështetur nga investimet private dhe ato në projektet kryesore të infrastrukturës e konsumin në rritje ekonomia e vendit u rrit me 4.0 përqind në 2018. Ritmi i rritjes ekonomike në periudhën 2015-2018 është pasqyruar në një sërë parametrash makroekonomikë në vend. Megjithatë, ekonomia Shqiptare përjetoi dy goditje të forta brenda një harku kohor të shkurtër – tërmetin e nëntorit të vitit 2019 dhe pandeminë Covid-19 gjithë vitit 2020. Viti 2019 shënoi një rritje ekonomike prej 2.1 përqind, krahasuar me rritjen prej 4.0 përqind të një viti më parë, si pasojë e faktorëve të paqëndrueshëm apo të përkohshëm përgjatë gjithë vitit, por edhe si pasojë e tërmetit, ku PBB reale u tkurr me 0.2 përqind në terma vjetorë në tremujorin e katërt, pas një rritje prej 4.2 përqind në tremujorin e tretë.

Përgjatë vitit 2020 ekonomia globale u përball me vazhdimin e përhapjes së pandemisë Covid-19 dhe me masat shtrënguese të ndërmarra nga autoritetet publike për frenimin e përhapjes. Në Shqipëri, qeveria vendosi kufizime të lëvizjes së lirë që prej muajit mars, për të parandaluar përhapjen e mëtejshme të pandemisë në vend. Shqipëria është veçanërisht e ekspozuar ndaj tkurrjes ekonomike prej pandemisë për shkak se mbështetet fort nga sektori i turizmit dhe për shkak të marrëdhënieve të saj intensive me disa ekonomi të BE-së të prekura rëndë nga pandemia. Rritja ekonomike parashikohet mesatarisht rreth 3.3 përqind në vit përgjatë periudhës afatmesme në vijim 2022-2024.

**Faqe 19 në kreun “Qëllimi Parësor: Integrimi Evropian”,** është bërë riformulimi nga:

*“Qeveria Shqiptare parashikon, që rritja ekonomike të stabilizohet në rreth 4 përqind gjatë periudhës 2022 – 2024 dhe duke filluar nga viti 2023, borxhi publik si raport i PBB-së do të kthehet në një trajektore rënëse.”*

në:

“*Qeveria Shqiptare parashikon, që rritja ekonomike të stabilizohet në rreth 3.4 përqind gjatë periudhës 2023 – 2025 dhe borxhi publik bruto si raport i PBB-së do të ndjekë trajektoren rënëse nisur nga viti 2021 në përputhje me rregullin fiskal përkatës.”*

Në kreun fuqizimi i financave publike dhe stabiliteti fiskal, pika “Qëllimet e politikës”, paragrafi 3, fjalia “*Politika fiskale konsoliduese synon të stimulojë trajektoren rënёse të borxhit publik në raport me PBB*”, **është riformuluar** si vijon: “*Konsolidimi fiskal dhe reduktimi i borxhit publik vijon të jetë objektivi themelor i politikës fiskale, në funksion të drejtpërdrejtë të sigurimit të stabilitetit makroekonomik të vendit, si një premisë thelbësore për sigurimin e një rritje ekonomike të qëndrueshme e gjithëpërfshirëse*”. (**faqe 63**)

Në kreun “Qeverisja e mirë, e hapur dhe administrimi publik”, në paragrafin lidhur me arritjet e MFP fjalia “*Kuadri Fiskal Makroekonomik 2023-2025 për vitin 2023 synon një bilanc primar të jetë në ekuilibër dhe në vijim në vitin 2024 në vlerë pozitive, përkatësisht 0.3 për qind*”, **është riformuluar si vijon:** “*Kuadri Makroekonomik e Fiskal për periudhën 2023-2025 synon një balancë primare në nivel pozitiv (suficit primar) që prej vitit 2023 dhe do të vijojë e tillë në vijim. Ndërkohë që, duke filluar prej vitit buxhetor 2024 e në vijim ky target do të jetë edhe ligjërisht i detyrueshëm, ku në Ligjin Organik të Buxhetit përcaktohet që duke filluar nga viti buxhetor 2024 e për çdo vit në vijim balanca primare të rezultojë jo më e vogël se sa zero (pra së paku e balancuar ose pozitive). Në vitin 2023, balanca primare është projektuar në rreth 0.3 përqind të PBB-së, në përmirësim të qartë nga niveli negativ prej 1.2 përqind i PBB i pritshëm deri në fund të  2022 dhe do të vazhdojë të zgjerohet më tej në normën prej 0.9 përqind në vitin 2024 dhe në 1.2 përqind në vitin 2025*”. (**faqe 50**)

**Faqe 60, paragrafi i fundit, ka ndryshim në një vlerë numerike të vendosur nga 14 dhe 13,**

**“*Referenca me Kapitullin përkatës të “Acquis”:*** *13 nga 24 komponentë të reformës së MFP-së janë të lidhur me kapitujt e PKIE, specifikisht kapitullin 5, 8, 16, 17, 18, 22, 29, 32, 33. Menaxhimi i Financave Publike në nivel vendor lidhet me kapitullin 22 të PKIE-së. Kontroll i brendshëm efektiv lidhet me kapitullin 22 dhe 32 të PKIE-së*.”

Gjithashtu reflektuar ndryshimet në **faqen 60** për:

* *qëllimin nga "Kontrolli i angazhimeve shumëvjecare dhe detyrimeve" në "Planifikimi dhe mbikëqyrja e investimeve publike"*
* *reflektimin e ndryshimeve për vlerat e synuara për vitin 2030 te indikatorëve sipas korrespondencës elektronike*

**Faqe 63, në Kreun: “Fuqizimi i financave publike dhe stabiliteti fiskal”, paragrafi 3 i pikës “Qëllimi i politikës”,** është bërë riformulimi nga:

*“Edhe në terma afatgjatë ... tё nivelit të borxhit publik bruto deri në vitin 2028 ...”*

në:

*“... të nivelit të borxhit publik në raport me Produktin e Brendshëm Bruto deri në vitin 2028 ...”*

**Faqe 63, në Kreun: “Fuqizimi i financave publike dhe stabiliteti fiskal”,** në referencën lidhur me kapitujt përkatës**,** janë bërë riformulimet: *“...13 nga 24 komponentë të reformës së MFP...”* dhe në pikën 2 të qëllimit të politikës, është pranuar sugjerimi të ndryshohet nga “*Kontrolli i angazhimeve shumëvjeçare dhe detyrimeve*” në “*Planifikimi dhe mbikëqyrja e investimeve publike*”.

**Në faqen 66**, **në Kreun “Zhvillimi i biznesit dhe tregtisë, mbrojtja e konkurrencës dhe promovimi i investimeve të huaja”, pika “Tregtia e lirë”, “**është pasqyruar sugjerimi me këtë përmbajtje: *“Paralelisht, do të vlerësohet nevoja për marrëveshje të reja te tregtisë së lirë.”*

**Në faqen 68, në Kreun “Zhvillimi i biznesit dhe tregtisë, mbrojtja e konkurrencës dhe promovimi i investimeve të huaja”, pika “Ballkani i Hapur”,** është hequr fjalia e mëposhtme lidhur me garancitë sovrane:

*“Për të rritur likuiditetin për sipërmarrjen, për tre vitet në vijim 2023-2025 janë buxhetuar 12 miliard lekë garanci sovrane për sektorin e turizmit, manifakturës, bujqësisë dhe IT”*

**Faqe 118** **“Rritja e mundësive të punësimit”,** paragrafi i pestë, fjalia e fundit ndryshon nga: “*Megjithatë vetëm rreth 18,000 të rinj NEET, nga gjithsej që janë mbi 190,000, janë regjistruar në Shërbimin Publik të Punësimit dhe shtrirja duhet të shtrihet përtej këtij grupi që përfaqëson më pak se 10 përqind të të rinjve NEET. Të rinjtë në Shqipëri aktualisht vuajnë nga disa sfida, duke përfshirë një shkallë të ulët punësimi prej 21.5 përqind, një nga më të ulëtat në rajon*.”

**në**:

“*Megjithatë vetëm rreth 18,000 të rinj NEET, nga gjithsej që janë mbi 190,000, janë regjistruar në Shërbimin Publik të Punësimit dhe shtrirja duhet të shtrihet përtej këtij grupi që përfaqëson më pak se 10 përqind të të rinjve NEET. Të rinjtë në Shqipëri aktualisht vuajnë nga disa sfida, duke përfshirë një shkallë të ulët punësimi prej 26.4% sipas Anketës së Forcave të Punës të INSTAT, një nga më të ulëtat në rajon*.”

Gjithashtu, është reflektuar dhe shtesa në Shtojcën 2: Lista e treguesve strategjikë të monitorimit me përmbajtjen e mëposhtme:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Fusha** | **Treguesi** | **Burimi** | **Lidhja me PKIE & Acquis** | **Lidhja me OZHQ2** | **Tregues OZHQ** | **2022** | **2030** |
| 50 | Strehimi | Familje me të ardhura të ulëta dhe të mesme duke përfshirë familjet në pozita të pafavorizuara që vuajnë nga përjashtimi social, gra kryefamiljare dhe gra të dhunuara që kanë përmirsuar kushtet e banimit | MFE | Kap 23 | OZHQ 11 | 11.1 | 13,500 | 35,000 |

1. **MINISTRIA E INFRASTRUKTURËS DHE ENERGJISË**

**Faqe 93, paragrafi 3:**

“*Legjislacioni shqiptar në transportin ajror është kryesisht në përputhje me acquis të BE-së. Shqipëria është duke përmbushur kushtet në lidhje me përfundimin e fazës së parë të Marrëveshjes Shumëpalëshe për Themelimin e Zonës së Përbashkët Evropiane të Aviacionit ECAA, duke përfshirë në legjislacionin kombëtar, kuadrin ligjor të BE-së, I përcaktuar në Shtojcën I të ECAA, të përditësuar*”.

Te hiqet ky paragraf dhe të zëvendësohet me paragrafin si me poshtë:

“*Legjislacioni shqiptar në transportin ajror është kryesisht në përputhje me acquis të BE-së. Shqipëria është duke përmbushur kushtet në lidhje me përfundimin e fazës së parë të Marrëveshjes Shumëpalëshe për Themelimin e Zonës së Përbashkët Evropiane të Aviacionit ECAA, duke përfshirë në legjislacionin kombëtar, kuadrin ligjor të BE-së, i përcaktuar në Shtojcën I të ECAA, e përditësuar me vendimin e Komisionit Evropian nr. 1/2019 e 31 korrikut 2019*”.

Paragrafi është zëvendësuar përkatësisht sipas propozimit.

**QËLLIMI I POLITIKËS:** *Krijimi i një tregu më konkurrues me shërbime ajrore të liberalizuara, përmes zhvillimit dhe ndërtimit të aeroporteve të reja, si dhe zbatimit dhe unifikimit të standardeve ndërkombëtare dhe BE-së për sigurinë në operim.*

Gjithashtu sjellim në vëmendje se janë pranuar dhe reflektuar sugjerimet lidhur me paragrafin e shtuar në faqen 92, për pjesën e “Transportit Detar”, faqja 90, si dhe për pjesën “Energjia dhe Burimet natyrore”, përkatësisht në faqet 83, 84, 85,86.

1. **MINISTRIA E ARSIMIT DHE SPORTIT** 
   1. Në faqen 100 të draft strategjisë togfjalëshi “*nivelet e arsimit të lartë*” zëvendësohet me togfjalëshin “*ciklet e arsimit të lartë*”, në përputhje me ligjin nr. 80/2015, “*Për arsimin e lartë dhe kërkimin shkencor në institucionet e arsimit të lartë në Republikën e Shqipërisë*”.
   2. Në faqen 107 të draft strategjisë “*Arsimi cilësor për të gjithë*”, paragrafi i parë është riformuluar duke saktësuar të dhënat pasi kanë ndryshuar gjatë vitit 2022, konkretisht si më poshtë:

“*Shqipëria ka një rrjet të përbërë prej 3,462 institucionesh arsimore të nivelit parauniversitar, prej të cilave 3,218 janë publike dhe 441 private. Sot në Shqipëri funksionojnë 15 institucione publike dhe 27 jopublike të arsimit të lartë ose 14 institucione për 1 milion banorë që është në nivelin e disa vendeve të Rajonit, por mbi nivelin e Bashkimit Evropian – 7 IAL për 1 milion banorë. Shqipëria ka rreth 4,900 studentë në 100,000 banorë, ndërsa raporti bruto i regjistrimit në arsimin e lartë është 59.2 përqind.*”.

* 1. Në faqen 107 të draft strategjisë “*Arsimi cilësor për të gjithë*”, te fjalia e dytë e paragrafit të tretë, konkretisht “*Megjithatë, procesi i akreditimit nuk shoqërohet me mbikëqyrje të vazhdueshme të institucioneve të arsimit të lartë për t’u siguruar se ato i përmbahen kushteve të akreditimit.*”, është hequr pjesëza mohuese “*nuk*”.
  2. Në faqen 107 të draft strategjisë, të riformulohet paragrafi i fundit duke mbajtur në konsideratë që personeli akademik për vitin akademik 2021-2022 ishte 9897 pedagogë, nga të cilët 5221 me kohë të plotë dhe 4676 me kohë të pjesshme. Raporti i konvertuar student për pedagogë në IAL-të publike është 9 dhe në IAL-të jopublike është 12.

1. **MINISTRIA PËR EVROPËN DHE PUNËT E JASHTME**

**Faqe 16, paragrafi fundit, është fshirë fjala “*konform*”:**

Anëtarësimi në Bashkimin Evropian është synimi politik dhe strategjik kryesor i Republikës së Shqipërisë. Realizimi i këtij synimi kërkon angazhimin dhe përqendrimin e burimeve politike, financiare, sociale, intelektuale dhe administrative. Në këtë kuadër do të jetë e nevojshme që të përshtaten, harmonizohen dhe përmirësohen të gjitha sistemet dhe procedurat ligjore, ekonomike dhe institucionale të shoqërisë shqiptare në përgjithësi, dhe të shtetit shqiptar në veçanti, në përputhje me ato të konform Bashkimit Evropian.

(Është fshirë fjala konfrom).

**Faqe 28, paragrafi 2 dhe 3 janë fshirë disa fjalë:**

**“*Marrëdhëniet e vendit tonë me Bashkimin Evropian*** *përcaktojnë boshtin tjetër kryesor të politikës së jashtme të Shqipërisë. Marrëdhëniet me BE janë strategjike dhe prioritare me synim anëtarësimin e plotë të Shqipërisë në BE. Krahas punës për hapjen e negociatave për anëtarësim në Bashkimin Evropian, Shqipëria ka hyrë në një fazë të re, atë të vendit negociues, dhe me një perspektivë të qartë të anëtarësimit në BE, ndërkohë në zbatim të agjendës së stabilizim–asociimit, Shqipëria ka arritur asociimin e plotë të saj me BE-në, nëpërmjet arritjes së disa standardeve që kanë të bëjnë me jetën e përditshme të njerëzve, që nga rritja e efiçencës së organeve ligj zbatuese, ashtu edhe në arritjen e standardeve që lidhen me sigurinë individuale dhe të popullatës*”. *Shqipëria është pjesë e rajonit të Ballkanit Perëndimor dhe politika jonë e jashtme rajonale do të vijojë të konsolidohet si një politikë konstruktive dhe e moderuar rajonale, e mbështetur në parimet e fqinjësisë së mirë, perspektivën euro-atlantike, bashkëpunimin gjithëpërfshirës, integrimin ekonomik rajonal (në tregti-mallra, shërbime, kapitale dhe lëvizshmëri, investime dhe digjitalizim), respektimit dhe përparimit të të drejtave të pakicave. Partneritetet strategjike në rajon dhe më gjerë, aktivitetet tri dhe katërlaterale, mbledhjet e përbashkëta të qeverive, si dhe iniciativat rajonale shënojnë instrumente të rëndësishëm për një politikë të jashtme pro-aktive rajonale*.”

Ky paragraf është ndryshuar si më poshtë:

**“*Marrëdhëniet e vendit tonë me Bashkimin Evropian*** *përcaktojnë boshtin tjetër kryesor të politikës së jashtme të Shqipërisë. Marrëdhëniet me BE janë strategjike dhe prioritare me synim anëtarësimin e plotë të Shqipërisë në BE. Pas nisjes zyrtare të negociatave për anëtarësim në Bashkimin Evropian, Shqipëria ka hyrë në një fazë të re, atë të vendit negociues, dhe me një perspektivë të qartë të anëtarësimit në BE. Ndërkohë në zbatim të agjendës së stabilizim–asociimit, Shqipëria ka arritur asociimin e plotë të saj me BE-në, nëpërmjet arritjes së disa standardeve që nga rritja e efiçencës së organeve ligj zbatuese, ashtu edhe në arritjen e standardeve që lidhen me sigurinë individuale dhe të popullatës. Shqipëria linjëzohet plotësisht me politikën e përbashkët të jashtme e të sigurisë së BE. Linjëzimi i plotë është zgjedhja strategjike e Shqipërisë, duke u bërë kështu një partner i besueshëm i BE në rajonin e Ballkanit Perëndimor dhe në arenën ndërkombëtare*.

*Shqipëria është pjesë e rajonit të Ballkanit Perëndimor dhe politika jonë e jashtme rajonale do të vijojë të konsolidohet si një politikë konstruktive dhe e moderuar rajonale, e mbështetur në parimet e fqinjësisë së mirë, perspektivën euro-atlantike, bashkëpunimin gjithëpërfshirës, integrimin ekonomik rajonal (në tregti-mallra, shërbime, kapitale dhe lëvizshmëri, investime dhe digjitalizim), respektimit dhe përparimit të të drejtave të pakicave. Partneritetet strategjike në rajon dhe më gjerë, aktivitetet tri dhe katërpalëshe, mbledhjet e përbashkëta të qeverive, si dhe iniciativat rajonale shënojnë instrumente të rëndësishëm për një politikë të jashtme pro-aktive rajonale.”*

**Faqe 31, paragrafi 4:**

* Politika jonë e jashtme bazohet mbi një parim të qartë strategjik, që është aleanca e patjetërsueshme strategjike me SHBA-të dhe BE-në;
* Vendosja e interesave të të gjithë shqiptarëve në qendër të diplomacisë sonë duke përmbushur njëkohësisht edhe funksionin e përmirësimit të imazhit të vendit;
* Forcimi i imazhit të një Shqipërie të fortë rajonalisht, që konsiderohet partnere serioze globalisht;
* Vazhdimi i kontributit të Shqipërisë në misionet paqeruajtëse në botë;
* Forcimi dhe intensifikimi i marrëdhënieve me vende dhe organizata partnere;
* Çojmë përpara nismën Ballkani i hapur, vijojmë punën për të ndjekur zbatimin e marrëveshjeve të lidhura, por edhe për të eksploruar mundësi të reja bashkëpunimi mes 3 vendeve pjesëmarrëse;
* Shqipëria mbetet e përkushtuar për marrëdhënie të mira fqinjësore dhe angazhim proaktiv në të gjitha nismat dhe formatet rajonale, me synimin e vetëm arritjen e standarteve që do të ndihmojnë anëtarësimin e plotë të Shqipërisë në BE;
* Mbrojtja e të drejtave të shqiptarëve nëpër botë dhe ofrimi i shërbimeve cilësore për shtetasit tanë dhe diasporën Shqiptare.

Është riformuluar si më poshtë:

* *“Politika jonë e jashtme bazohet mbi një parim të qartë strategjik, që është aleanca e patjetërsueshme strategjike me SHBA-të dhe BE-në;*
* *Vendosja e interesave të të gjithë shqiptarëve në qendër të diplomacisë sonë duke përmbushur njëkohësisht edhe funksionin e përmirësimit të imazhit të vendit;*
* *Forcimi i imazhit të një Shqipërie të fortë rajonalisht, që konsiderohet partnere serioze globalisht;*
* *Vazhdimi i kontributit të Shqipërisë në misionet paqeruajtëse në botë;*
* *Forcimi dhe intensifikimi i marrëdhënieve me vende dhe organizata partnere;*
* *Çojmë përpara nismën Ballkani i hapur, vijojmë punën për të ndjekur zbatimin e marrëveshjeve të lidhura, por edhe për të eksploruar mundësi të reja bashkëpunimi mes 3 vendeve pjesëmarrëse;- (ndryshuar vendi me te njejtin tekst si me poshte)*
* *Shqipëria mbetet e përkushtuar për marrëdhënie të mira fqinjësore dhe angazhim proaktiv në të gjitha nismat dhe formatet rajonale, me synimin e vetëm arritjen e standarteve që do të ndihmojnë anëtarësimin e plotë të Shqipërisë në BE;*
* *Çojmë përpara nismën Ballkani i hapur, vijojmë punën për të ndjekur zbatimin e marrëveshjeve të lidhura, por edhe për të eksploruar mundësi të reja bashkëpunimi mes 3 vendeve pjesëmarrëse;-*

*- Vazhdim i angazhimit në kuadër të Procesit të Berlinit, si për zbatimin e tre marrëveshjeve për mobilitetin në rajon, ashtu edhe për funksionalizimin e Tregut të Përbashkët Rajonal.*

* *Mbrojtja e të drejtave të shqiptarëve nëpër botë dhe ofrimi i shërbimeve cilësore për shtetasit tanë dhe diasporën Shqiptare.”*

1. **AGJENCIA SHTETËRORE E KADASTRËS**

Në draft Strategjinë Kombëtare për Zhvillim dhe Integrim Evropian, sektori i pronësisë trajtohet në Shtyllën 1 - Demokracia e fuqizimi i institucioneve dhe qeverisjes së mirë; Kapitulli - Sigurimi dhe mbrojtja e të drejtave të pronësisë (faqe 25).

Gjatë periudhës së SKZHIE 2022-2030, sfidat kryesore në fushën e pronësisë që i takojnë ASHK janë përcaktuar si më poshtë:

- Përfundimi i regjistrimit fillestar sistematik i pasurive të paluajtshme, duke përfshirë titujt e pronësisë mbi tokën bujqësore në përputhje me Ligjin 20/ 2020, në të gjithë territorin e vendit brenda 2030;

- Përfundimi i procesit të legalizimit të ndërtimeve informale duke mbrojtur të drejtat e pronarëve të truallit për një kompensim të drejtë dhe në afate ligjore;

- Përfundimi i inventarizimit dhe regjistrimit të pronave shtetërore;

- Digjitalizimi i të dhënave të Kartelave të Pasurive të Paluajtshme;

- Përmirësimi dhe përditësimi i të dhënave kadastrale me qëllim pasqyrimin dhe administrimin e saktë dhe real të pozicionit gjeografik dhe të drejtave ligjore mbi tokën dhe pasuritë e paluajtshme, duke përfshirë hartën kadastre, kartelën e pasurisë se paluajtshme dhe ndërlidhjen e të dhënave kadastrale dhe baza të tjera të dhënash shtetërore;

- Hartimi dhe zbatimi i planit të masave për luftën kundër korrupsionit në sistemin e regjistrimit të pasurive të paluajtshme;

Këto sfida janë në përputhje me objektivat e SKZHIE dhe janë në fakt pjesë e tekstit të saj.

1. **MINISTRIA E BRENDSHME** 
   1. Në Kapitullin “[Demokracia e Fuqizimi i Institucioneve dhe Qeverisjes së Mirë”,](#_Toc122615069) nënkapitulli “Lufta kundër krimit të organizuar, terrorizmit dhe trafikimit”, në faqen nr. 37, në fjalinë *“Gjatë viteve të fundit, Shqipëria ka bërë progres në masat parandaluese kundër terrorizmit,****radikalizmit****dhe ekstremizmit të dhunshëm, rritjen e kapaciteteve të agjencive ligj-zbatuese dhe zhvillimin e politikave efektive në këtë fushë.”,* është hequr fjala *“…radikalizmit…”,* sipas udhëzimeve dhe mendimeve në lidhje me mospërdorimin e konceptit të parandalimit të radikalizimit, duke qenë se konsiderohet cënim i të drejtave të njeriut.
   2. Në Kapitullin “[*Demokracia e Fuqizimi i Institucioneve dhe Qeverisjes së Mirë*”,](#_Toc122615069) nënkapitulli “Lufta kundër krimit të organizuar, terrorizmit dhe trafikimit”, për shkak se në 9 dhjetor 2022 është rishikuar dhe miratuar Marrëveshja për zbatimin e Planit të Përbashkët të Veprimit kundër Terrorizmit në Ballkanin Perëndimor mes Komisionit Evropian dhe autoriteteve shqiptare, është pasqyruar ndryshimi në faqen 38, pas fjalisë *“Shqipëria ka shënuar progres të dukshëm duke realizuar plotësisht 3 nga 5 objektivat e këtij plani ndërkohë që dy objektivat e tjerë janë në progres pozitiv.”,* duke shtuar fjalinë *“Më 9 dhjetor 2022 u miratua marrëveshja e rishikuar për zbatimin e Planit të Përbashkët të Veprimit kundër Terrorizmit në Ballkanin Perëndimor mes Komisionit Evropian dhe autoriteteve shqiptare për një periudhë 2 vjeçare (2023-2024).”*
   3. Në Kapitullin “[Demokracia e Fuqizimi i Institucioneve dhe Qeverisjes së Mirë”,](#_Toc122615069) nënkapitulli “Lufta kundër krimit të organizuar, terrorizmit dhe trafikimit”, për shkak se nga momenti i dërgimit të draftit për mendim e deri në këtë fazë, nga ministri i Brendshëm, është dërguar për miratim në KM projektvendimi i Këshillit të Ministrave “Për miratimin e Strategjisë Ndërsektoriale për Parandalimin e Ekstremizmit të Dhunshëm dhe Luftën Kundër Terrorizmit 2023-2025 dhe planeve të veprimit 2023-2025”, e me qëllim harmonizimin e qasjeve të kësaj strategjie me SKZHIE, sugjerojmë që në faqen nr. 39, qasja reaguese është riformuluar si më poshtë:

*“Qasja reaguese, rehabilituese dhe riintegruese - rritja e kapaciteteve institutionale për t’ju përgjigjur sulmeve terroriste dhe reduktimi i pasojave të fenomeneve të ekstremizmit të dhunshëm dhe terrorizmit.”*

* 1. Në Kapitullin “[Demokracia e Fuqizimi i Institucioneve dhe Qeverisjes së Mirë”,](#_Toc122615069) nënkapitulli “Decentralizimi dhe fuqizimi i qeverisjes vendore”, në faqet 53 dhe 54, teksti u zëvendësua me përmbajtjen, si vijon:

*“Reforma Administrative Territoriale dhe avancimi i procesit të decentralizimit me anë të kalimit të një sërë funksionesh tek pushteti vendor ka arritur rezultate të rëndësishme në drejtim të fuqizimit të këtij pushteti duke transformuar qeverisjen në të gjithë Shqipërinë. Ruajtja e interesit për objektivat e decentralizimit si dhe konsolidimi i mëtejshëm i këtij procesi janë vendimtare në afat të mesëm, ndaj do të vijohet duke adresuar sfidat e hasura gjatë zbatimit të funksioneve të decentralizuara. Decentralizimi konsiderohet një proces i cili ka nevojë të vazhdueshëm për dialog lidhur me arritjet dhe sfidat kryesore, e njëkohësisht me shtrirjen dhe thellësinë e decentralizimit në sektorët ekzistues dhe të rinj.*

*Pas miratimit të hartës së re administrative filloi procesi i konsolidimit administrativ i njësive të mëparshme dhe krijimi i njësive të reja. Ligji i ri për vetëqeverisjen vendore nr. 139/2015, i ndryshuar, shtoi numrin e funksioneve të veta për NJVV pasi transferoi tërësisht funksionet e ndara.*

*Rikonfigurimi i qeverisjes vendore ka mundësuar hedhjen e hapave cilësorë në sigurimin e shërbimeve, shoqëruar me planifikim dhe realizim të investimeve të një shkallë më të gjerë. Në mënyrë të përmbledhur, disa nga arritjet kryesore që evidentohen në nivel objektivi strategjik, ashtu edhe funksioni janë si më poshtë vijon:*

* *Qasje e integruar dhe afatgjatë në ofrimin e shërbimeve sociale: thuajse të gjitha bashkitë (61) kanë planet e tyre sociale dhe ofrojnë shërbime sociale (58);*
* *Përpjekjet drejt krijimit të konsolidimit të trupave menaxheriale të ofrimit të shërbimeve sociale dhe ngritja e fondit social konkurrues në nivel qendror dhe aftësimi i bashkive;*
* *Progres i vazhdueshëm i NJVV-ve për menaxhimin, administrimin dhe financimin e arsimit parashkollor;*
* *Lidhur me mbetjet, hapa të rëndësishëm mbi shërbimin e mbledhjes, grumbullimit dhe transportit të tyre;*
* *Ujësjellës-Kanalizime: Reforma e Ndërmarrjeve të Ujësjellës-Kanalizimeve;*
* *Rrugët rurale: rritje e mbulimit me rrjet rrugor të mirëmbajtur (32 përqind në 2015 në 50 përqind në 2020);*
* *Trajnime të vazhdueshme çdo vit: në pushtetin vendor janë trajnuar në total 4,259 profesionistë, nga të cilët 4,128 nëpunës civilë, 131 punonjës me Kod Pune - (950 meshkuj dhe 3,309 femra);*
* *Krijimi i Zyrave me Një Ndalesë në nivel vendor lidhur me shërbimet administrative;*
* *Përmirësim të ndjeshëm të financave vendore, ndarja e tatimit mbi të ardhurat personale e të rentës minerare (dyfishim të ardhurave vendore gjatë periudhës 2015-2021);*
* *Aktualisht rreth 90 përqind (56 nga 61 bashki) e Njësive të Vetëqeverisjes Vendore kanë hartuar dhe janë duke zbatuar Planet e Përgjithshme Vendore (pjesa tjetër është në proces përfundimi);*
* *Transparencë dhe gjithëpërfshirje të mbledhjeve të Këshillave Bashkiakë. Këto këshilla kanë ndërtuar dhe konsoliduar procedurat dhe rregullat e punës se tyre si në marrëdhënie me administratën, por dhe në komunikim me qytetarët;*
* *Struktura institucionale në nivelin vendor lidhur me agjendën e integrimit evropian rezulton e plotësuar – të gjitha bashkitë (61) kanë ngritur dhe kanë funksionale Njësinë e Integrimi Evropian;*
* *Bashkitë kanë rritur në mënyrë të vazhdueshme aksesin e tyre në programet e financuara nga BE – 8 IPA CBC & 8 Fonde të Unionit: 148 projekte të zbatuara në 5 vitet e fundit – 63 përqind të financuar nga fondet IPA CBC/ Transnacionale.*

*Përtej arritjeve të decentralizimit të lidhura përgjithësisht me procesin e harmonizimit ligjor midis ligjit organik të pushtetit vendor 139/ 2015 dhe ligjeve sektoriale, rritjes së të ardhurave vendore dhe menaxhimit të tyre efikas, ushtrimit të funksioneve të deleguara, procesi i decentralizimit rendit edhe sfida, të cilat kërkojnë adresim. Më konkretisht, sfidë mbetet diferenca në zhvillimin ekonomik vendor, veçanërisht ndërmjet bashkive të mëdha dhe atyre të vogla e të mesme. Qeverisja vendore sot përballet me mungesën e qëndrueshmërisë së burimeve njerëzore dhe mekanizmave për incentivimin e stafit të bashkive.*

*Nevoja e standardeve minimale në ofrimin e shërbimeve vendore është një aspekt i rëndësishëm lidhur me ofrimin e shërbimeve cilësore. Me qëllim rritjen e ofrimit të shërbimeve tek qytetarët është e rëndësishme që shërbimi të ofrohet në mënyrë të njëjtë tek qytetarët, pavarësisht diferencave në bashki. Autonomia financiare ka nevojë për forcim të mëtejshëm, përtej arritjeve shumë të mira në këtë drejtim. Sërish, bashkitë kanë nevojë për fonde në ushtrimin sa më të mirë funksioneve të tyre. Duke qenë se rreth 70 përqind e legjislacionit të Bashkimit Evropian do të duhet të zbatohet në nivel vendor, agjendës së decentralizimit i kërkohet të adresojë këtë çështje me një vëmendje të shtuar. Gjithashtu, kjo kërkon edhe bashkërendim të shtuar midis qeverisjes qendrore dhe asaj vendore drejt agjendës së përbashkët të integrimit Evropian.*

*Në kuadër të përmirësimit të mbarëvajtjes së këtij procesi, ka ende nevojë për të intensifikuar bashkëpunimin ndërmjet qeverisë vendore dhe asaj qendrore, për të përputhur bazën ligjore me funksionet, implementimin e funksioneve të reja dhe vazhdimin e punës për rritje të kapaciteteve të bashkive, shoqëruar me menaxhim më efiçent të financave vendore dhe mirëqeverisje, me qëllim nxitjen e zhvillimit ekonomik vendor të qëndrueshëm, duke marrë në konsideratë perspektivën e qeverisjes vendore në zbatimin në tërësi dhe ushtrimit të funksioneve në veçanti.*

***Vizioni:*** *fuqizimi i qeverisjes vendore për zhvillim ekononomik të qëndrueshëm drejt standardeve evropiane.*

***Qëllimet e politikës:***

* *Forcimi dhe nxitja e zhvillimit të qëndrueshëm vendor;*
* *Përmirësimi i ofrimit të shërbimeve vendore me qëllim rritjen e cilësisë dhe standardit të ofrimit të tyre për qytetarët;*
* *Digjitalizimi i shërbimeve vendore dhe përmirësimi i infrastrukturës së ofrimit të tyre;*
* *Rritja e autonomisë financiare vendore nëpërmjet konsolidimit të sistemit të të ardhurave të veta;*
* *Përmirësimi i demokracisë vendore dhe avancimi i agjendës së integrimit evropian në nivel vendor;*
* *Forcimi i kapaciteteve qendrore dhe vendore, në mbështetje të qeverisjes vendore, si edhe shoqatave të vetëqeverisjes vendore.”*

1. **REKOMANDIME DHE SUGJERIME TË INSTITUCIONEVE TË CILAT JANË PRANUAR PJESËRISHT:**
2. **MINISTRIA E KULTURËS**

Te perfshihen ne dokumentin e strategjise, objektivat prioritare te MK:

1. **Krijimi i një mjedisi të qëndrueshëm ligjor e institucional për zhvillimin e Artit dhe Kulturës (SKK);**
2. Promovimi i vlerave të artit dhe trashëgimisë kulturore- pasaporta kulturore (SKK);
3. Rritja e interest të publikut ndaj programeve kulturore, përms përmirësimit të cilësisë së shërbimeve, produkteve si dhe cilësisë artistike (SKK);
4. Ndërtimi ë publikut/ zhvillimi i audiencës (SKK);
5. Nxitja e teknologjisë digjitale në art-kulturë (SKK);
6. Inovacioni dhe kreativiteti i fondit artistik (SKK);
7. Hartimi dhe pasurimi i META Datas për indikatorët (SKK);
8. **Zhvillimi i qëndrueshëm kulturor nëpërmjet edukimit kulturor (OZHQ);**
9. Respektimin e të drejtave të njeriut, barazisë dhe mosdiskriminimit, respektit për racën, etninë dhe diversitetin kulturor;
10. **Nxitjen mirëkuptimit ndërkulturor, tolerancës, respektit reciprok të nënshtetësisë globale dhe përgjegjësisë së përbashkët (OZHQ);**
11. **Mbrojtja dhe promovimi i shumëllojshmërisë kulturore në kuadër të Konventës së UNESCO-s për mbrojtjen e diversitetit të shprehjeve kulturore (MSA);**

Duke konsideruar rëndësinë e vecantë të SKZHIE dhe kuadrin e përgjithshëm të saj është gjykuar të pranohen vetëm:

1. **Krijimi i një mjedisi të qëndrueshëm ligjor e institucional për zhvillimin e Artit dhe Kulturës (SKK);**
2. **Zhvillimi i qëndrueshëm kulturor nëpërmjet edukimit kulturor (OZHQ)**

**j) Nxitjen e mirëkuptimit ndërkulturor, tolerancës, respektit reciprok të nënshtetësisë globale dhe përgjegjësisë së përbashkët (OZHQ)**

**k) Mbrojtja dhe promovimi i shumëllojshmërisë kulturore në kuadër të Konventës së UNESCO-s për mbrojtjen e diversitetit të shprehjeve kulturore (MSA)**

Ndërsa, sugjerimet e tjera nuk janëpranuar pasi është gjykuar se ky kontribut shpreh vecanërisht një fokusim të mëtejshem në strategjinë sektoriale dhe vleresojmë se nuk kontribuon maksimalisht në kontekstin më të  gjërë të  qëllimeve të SKZHIE që shpjegojnë në terësi  drejtimet e zhvillimit dhe integrimit të vendit.

1. **MINISTRIA E DREJTËSISË**

**Mbi ligjshmërinë e formës dhe përmbajtjes**

**2.1**

Në përmbajtjen e draft strategjisë, te shtylla 1 “*Demokracia e fuqizimi i institucioneve dhe qeverisjes së mirë*” në nënfushën “*Forcimi i të Drejtave të Njeriut*”, nuk është pasqyruar informacioni që normon politikën e drejtësisë miqësore për të mitur duke qenë se Ministria e Drejtësisë ka përfunduar procesin e hartimit të Strategjisë Ndërsektoriale të Drejtësisë për të Mitur 2022-2026, e cila është miratuar rishtazi nga Këshilli i Ministrave, me përmbajtjen si vijon:

(1)[…Ministria e Drejtësisë me qëllim garantimin dhe konsolidimin e mëtejshëm të drejtësisë për të mitur, ka përfunduar procesin e hartimit të Strategjisë Ndërsektoriale të Drejtësisë për të Mitur 2022- 2026, e cila përbën strategjinë e dytë për sistemin e drejtësisë për të mitur e hartuar si rrjedhojë e gjetjeve dhe rekomandimeve të raporteve të monitorimit të Ministrisë së Drejtësisë, analizës së zbatimit të strategjisë së SDM 2018-2021. “SDM 2022- 2026” synon të forcojë dhe të konsolidojë aksesin në drejtësinë miqësore për çdo fëmijë me qëllim parandalimin parësor të përfshirjes së fëmijëve në kriminalitet dhe viktimizimin e tyre, aksesin në ndihmën juridike falas, fuqizimin e kapaciteteve të profesionistëve të drejtësisë, garantimin e një procesi të rregullt ligjor për çdo fëmijë në çdo kohë dhe pa vonesë, ushtrimin e të drejtave në fushën familjare, civile, administrative dhe penale, konsolidimin e masave alternative të shmangies nga ndjekja penale ose procedimi gjyqësor, me anë të zbatimit të programeve restauruese e ndërmjetësuese, duke mbajtjur fëmijët jashtëproceseve penale dhe procedimeve gjyqësore këshillimit, mbikqyrjes së fëmijës në rastet kur familja ose përfaqësuesi ligjor i tij nuk mund ta ushtrojë, rehabilitimin dhe riintegrimin e fëmijës në shoqëri.

Ky dokument politik, lidhet me Objektivin 16 të Zhvillimit të Qëndrueshëm (OZHQ) i cili promovon shoqëri paqësore dhe gjithëpërfshirëse për zhvillim të qëndrueshëm, ofrim të aksesit në drejtësi për të gjithë dhe krijimi i institucioneve të efektshme, llogaridhënëse dhe gjithëpërfshirëse në të gjitha nivelet dhe me Objektivin 10. “Ulja e pabarazive brenda dhe ndërmjet shteteve”.

“SDM 2022 – 2026” lidhet me dy kapituj kryesorë të PKIE 2022-2024, konkretisht me kriterin politik “Demokracia dhe shteti i së drejtës” -Të drejtat e njeriut” dhe me kapitullin 23: “Gjyqësori dhe të Drejtat Themelore” ku parashikohen shtylla “Përmirësimi dhe mbrojtja e të drejtave dhe lirive themelore “Të Drejtat e Fëmijëve”.

“SDM 2022 – 2026” lidhet me Marrëveshjen e Stabilizim Asocimit, e miratuar me ligjin nr. 9590, datë 27.07.2006 “Për ratifikimin e Marrëveshjes së Stabilizim-Asociimit ndërmjet Republikës së Shqipërisë dhe Komuniteteve Evropiane dhe shteteve të tyre anëtare”, përkatësisht me nenin 2, “Respekti për parimet demokratike dhe të drejtat e njeriut” me nenin 78 i të MSA-së “Fuqizimi i institucioneve dhe shtetit të së drejtës” të MSA-së dhe me nenin 88 “Bashkëpunimi statistikor”…].

Sa më sipër, lutemi në përditësimin e informacionit duke e përfshirë pjesën si më sipër në përmbajtjen e draft strategjisë, pasi Reforma “*Drejtësi për të Mitur*” është pjesë e reformës në drejtësi të ndërmarrë nga Kuvendi i Shqipërisë në vitin 2014, ku për herë të parë u miratua një Kodi i Drejtësisë Penale për të Mitur (KDPM), dhe diktoi nevojën për miratimin e Strategjisë së Drejtësisë Penale për të Miturit 2018-2021 (I), dhe Strategjinë Ndërsektoriale të Drejtësisë për të Miturit 2022-2026 (II), tashmë të miratuar nga Këshilli i Ministrave.

Në këtë kuadër, sjellim në vëmendje faktin se ndër të tjera në këtë draft strategji, është bërë lidhja edhe me Strategjinë Kombëtare për Zhvillim dhe Integrim Europian 2022-2030 (SKZHIE III), si një strategji ombrellë, e cila përfshin strategjitë e tjera në nivel kombëtar, ku SDM 2022-2026, është parashikuar të përfshihet të nënfusha “*Forcimi i të Drejtave të Njeriut*”, e cila ka në fokus konsolidimin e mëtejshëm të reformës në drejtësi për të mitur, pjesë e të drejtave të njeriut.

**2.2**

Gjithashtu, rezulton se në shtyllën 1 “*Demokracia e fuqizimi i institucioneve dhe qeverisjes së mirë*”, në nënfushën “*Forcimi i të Drejtave të Njeriut*”, është hequr nga konteksti kuadri institucional, i cili përcakton qartë rolin e institucioneve të përfshira në garantimin e të drejtave dhe lirive themelore të njeriut. Çdo institucion i pavarur referuar rolit kushtetues ka në kompetencë të mbrojë të drejtat, liritë dhe interesat e ligjshëm të individit nga veprimet ose mosveprimet e paligjshme e të parregullta të organeve të administratës publike. Në draft strategji, në nënfushën “*Forcimi i të drejtave të njeriut*” duhet të përcaktohet roli i institucioneve të përfshira në kuadër të respektimit të të drejtave dhe lirive themelore të njeriut, sipas përmbajtjes vijuese:

[…Ministria e Drejtësisë, duke qenë se ka në fokus të saj, hartimin e politikave të sistemit të drejtësisë si dhe garantimin dhe respektimin e të drejtave të njeriut, në përputhje me Kushtetutën dhe legjislacionin në fuqi, ushtron funksionin e saj, sipas strategjive të mëposhtme: Sipas Agjendës Kombëtare për të Drejtat e Fëmijëve 2021-2026, roli i saj lidhet me aksesin në drejtësi të fëmijëve, me garantimin e një Drejtësie Miqësore për të Mitur, si dhe realizimi i masës duke ndërmarrë nismën për hartimin e një Strategjie të Re për Drejtësinë për të Mitur, duke përfshirë rekomandimet e BE-së.

Sipas Strategjisë Kombëtare të Barazisë Gjinore 2021–2030, miratuar me VKM nr. 400, datë 30.6.2021 dhe Planit të saj të Veprimit, roli i saj dhe i institucionit të varësisë lidhet me përmirësimin dhe rritjen e aksesit në drejtësi, të grave, të rejave dhe vajzave nga të gjithë grupet. Masa të tjera, në funksion të këtij dokumenti strategjik, është dhënia e propozimeve ligjore për përmirësimin e legjislacionit ekzistues penal dhe civil, përsa i takon eliminimit të praktikave të dhunës me bazë gjinore e dhunës në familje, në përputhje me rekomandimet e GREVIO dhe CEDAW.

Sipas Planit Kombëtar për Personat me Aftësi të Kufizuara 2021-2025, roli i saj dhe institucioneve të varësisë lidhet me rritjen e numrit të individëve me aftësi të kufizuara që përdorin shërbimet e ndihmës juridike falas, parësore dhe dytësore. Ministria e Drejtësisë nëpërmjet Drejtorisë së Përgjitshme të Burgjeve, ka në funksion garantimin e respektimit të të drejtave të personave me aftësi të kufizuara në institucionet e dënimit, në përputhje me standardet ndërkombëtare. Ministria e Drejtësisë dhe Ministria e Shëndetësisë dhe Mbrojtjes Sociale në zbatim të Marrëveshjes së Bashkëpunimit “Për trajtimin e personave me çrregullime të shëndetit mendor me masë mjekësore”, janë angazhuar posaçërisht për zbatimin e një plani operacional duke vlerësuar alternativat e mundshme për zhvendosjen e të burgosurve nga IEVP “Zahari”, Krujë. Në zbatim të këtij plani, në Nëntor të 2021, Drejtoria e Përgjithshme të Burgjeve ka kryer me sukses zhvendosjen e të gjithë shtetasve me masë mjekësore “mjekim i detyruar”, si një masë e përkoshshme, deri në momentin që ky target grup të kalojë plotësisht nën administrimin e Ministrisë së Shëndetësisë dhe Mbrojtjes Sociale, konform tërë parashikimeve ligjore në fuqi dhe standarteve ndërkombëtare. Këta shtetas janë zhvendosur në godinat e rikonstruktura 4 dhe 5 në IEVP Lezhë, të cilat ofrojnë kushte më të përshtatshme infrastrukturore për trajtimin dhe menaxhimin e tyre. Sipas Progres Raportit të Komisionit Evropian për Shqipërinë për vitin 2021, rinovimi i burgut të Lezhës, si një godinë ndërmjetëse për të trajtuar njerëzit me trajtim të detyruar mjekësor, ka pasur progres.

Sipas Planit Kombëtar të Veprimit për Barazi, Përfshirje dhe Pjesëmarrjen e Romëve dhe Egjiptianëve 2021-2025, roli i saj dhe institucionit të varësisë në kuadër lidhet me rritjen e aksesit në drejtësi në kuadër të regjistrimit civil, të romëve dhe egjiptianëve, duke i ofruar ndihmë juridike parësore, nëpërmjet qendrave të ngritura, OJF-ve, klinikave ligjore të ngritura pranë universiteteve dhe ofrimin e ndihmës juridike nëpërmjet avokatëve. Ky plan veprimi, u përgatit në konsultim me shoqërinë civile dhe aktorët përkatës, dhe në përputhje me Deklaratën e Partnerëve të Ballkanit Perëndimor për Integrimin e Romëve (Deklarata e Poznanit) dhe me Kornizën Strategjike të BE-së për Romët 2020 – 2030.

* + - ***Agjencia Shtetërore për të Drejtat dhe Mbrojtjen e Fëmijës****, është institucioni përgjegjës për koordinimin e sistemit të integruar të mbrojtjes së fëmijëve në përputhje me politikat kombëtare dhe monitorimin e zbatimit të Strategjisë për të Drejtat e Fëmijëve.*
    - ***Avokati i Popullit*** *është nxitësi i standardeve më të larta për të drejtat e njeriut në vend. Avokati i Popullit ushtron funksionet e Mekanizmit Kombëtar për parandalimin e torturës, trajtimit ose dënimit mizor, çnjerëzor ose poshtërues. Avokati i Popullit, në funksion të kompetencave kushtetuese, mbron të drejtat, liritë dhe interesat e ligjshme të individëve nga veprimet e paligjshme ose të pahijshme ose nga mosveprimi i organeve të administratës publike si dhe palët e treta që veprojnë në emër të tyre. Sipas Progres Raportit të Komisionit Evropian për Shqipërinë për vitin 2021, riakreditimi i Avokatit të Popullit nga Aleanca Globale e Institucioneve Kombëtare të të Drejtave të Njeriut (GANHRI) me “Status A”, në dhjetor 2020, është cilësuar një hap pozitiv.*
    - ***Komisioneri për të Drejtën e Informimit dhe Mbrojtjen e të Dhënave Personale*** *është autoriteti përgjegjës, i pavarur që mbikëqyr dhe monitoron, në përputhje me ligjin, mbrojtjen e të dhënave personale, dhe të drejtën e informimit duke respektuar e garantuar të drejtat dhe liritë themelore të njeriut. Qytetarët tashmë gëzojnë të drejtën e njohjes me informacionin publik, që prodhohet ose mbahet nga autoritetet publike sipas parashikimeve ligjore nr. 119/2014 “Për të drejtën e informimit”. Sipas Progres Raportit të Komisionit Evropian për Shqipërinë për vitin 2021, transparenca është rritur në të gjitha Ministritë që kanë miratuar dhe publikuar programin e tyre të transparencës. Kuadri ligjor në fushën e të drejtës për informim, është plotësuar edhe me miratimin e ligjit nr. 33/2022 “Për të dhënat e hapura dhe ripërdorimin e informacionit të sektorit publik” i cili përafron Direktivën 2019/1024 të BE. Ky ligj ka për qëllim të krijojë bazën ligjore për promovimin e përdorimit të të dhënave të hapura në Republikën e Shqipërisë me synim nxitjen e inovacionit në ofrimin e produkteve dhe të shërbimeve dhe objekt i tij është përcaktimi i rregullave dhe procedurave për të drejtën e ripërdorimit të të dhënave të hapura për qëllime fitimi ose jo të dokumenteve që mbahen nga organet e sektorit publik ose sipërmarrjet publike në Republikën e Shqipërisë. Njëkohësisht për të qenë komplementarë me GDPR, u finalizua modernizimi i Konventës së Këshillit të Europës (KiE) “Për mbrojtjen e individëve në lidhje me përpunimin automatik të të dhënave personale” me Protokollin ndryshues ETS nr.223 në maj 2018 (Konventa 108+). Si vend anëtar i KiE, por edhe nga rekomandimet e dhëna nga Progres Raporti i Komisionit Evropian ndër vite, Shqipëria ratifikoi Konventën 108+ me miratimin e ligjit nr.49/2022 “Për ratifikimin e Protokollit Ndryshues të Konventës “Për mbrotjen e individëve në lidhje me përpunimin automatik të të dhënave personale”. Miratimi i këtyre dy akteve, e rendit Shqipërinë në grupin e vendeve të kontinentit evropian me legjislacion bashkëkohor në fushën e mbrojtjes së të dhënave personale. Paralelisht për modernizimin e kuadrit rregullator Shqipëria hodhi hapa konkret për arritjen e standarteve bashkëkohore, duke inkuadruar në legjislacionin kombëtar Konventën e Këshillit të Evropës nr.205/2009(KiE) “Mbi aksesin në dokumentet zyrtare me miratimin e ligjit nr.45/2022 “Për ratifikimin e Konventës së Këshilit të Evropës “Për aksesin në dokumentet zyrtare”.*
    - ***Komisioneri për Mbrojtjen nga Diskriminimi****, është autoriteti përgjegjës që garanton mbrojtjen efektive nga diskriminimi dhe nga çdo formë sjelljeje që nxit diskriminimin, në përputhje me ligjin nr. 10 221, më datë 04.02.2010 “Për mbrojtjen nga diskriminimi”, i ndryshuar. Komisioneri ushtron kompetencat në tre sfera kryesore në (i) ofrimin e ndihmës për viktimat e diskriminimit përmes shqyrtimit të ankesave, kryerjes së hetimeve administrative, vendosjes së sanksioneve administrative dhe përfaqësimit në gjykatë për çështjet civile (ii) në monitorimin e zbatimit të ligjit për mbrojtjen nga diskriminimi dhe në* (iii) rritjen e ndërgjegjësimit…].

**2.3**

Sugjerohet përditësimi i informacionit te akronimet (*emërtesa e saktë e strategjisë*), dhe te lista e Dokumentave Strategjike, lidhur me Strategjinë Ndërsektoriale të Drejtësisë për të Miturit 2022 - 2026, (*emërtesa dhe statusi*), me status *miratuar.*

**Sugjerimet 2.1 dhe 2.2 nuk janë** pranuar pasi është gjykuar se ky kontribut shpreh  vecanërisht një fokusim të mëtejshem në strategjinë sektoriale dhe vleresojmë se nuk kontribuon maksimalisht në kontekstin më të  gjërë të  qëllimeve të SKZHIE që shpjegojnë në terësi  drejtimet e zhvillimit dhe integrimit të vendit.

**Sugjerimi 2.3** nga ana e tjetër, është pranuar dhe është reflektuar.

**3- MINISTRIA E TURIZMIT DHE MJEDISIT**

1. Tek Seksioni “*Zhvillimi i qëndrueshëm mjedisor*”, në faqen 99 të Dokumentit të Strategjisë, në paragrafin “*Mbrojtja e natyrës*”, është riformuluar si vijon:

*Gjatë vitit* ***2023*** *do të fillojë rishikimi dhe përditësimi i Strategjisë dhe Planit të Veprimit për Biodiversitetin, për periudhën deri në 2030, në linjë me kontekstin global Post 2020 për biodiversitetin,* ***të Konventës së Kombeve të Bashkuara për Diversitetin Biologjik*** *dhe Strategjinë Evropiane post 2020 për Biodiversitetin.*

1. Tek Seksioni “*Menaxhimi i integruar i mbetjeve dhe ekonomia qarkulluese*”, në faqen 101, parafgrafi i dytë është riformuluar si më poshtë:

“*Riciklimi ka* ***shënuar*** *progres krahasuar me disa vite më parë, pasi janë ngritur kompani që grumbullojnë metalet, plastikën, letrën dhe qelqin dhe i riciklojnë ato. Edhe për rryma të tjera mbetjesh ka filluar grumbullimi dhe menaxhimi i tyre. Për t’u përmendur janë mbetjet spitalore, të baterive, të vajrave, të pajisjeve elektrike dhe elektronike. Përpjekjet për ndarjen në burim të mbetjeve, kanë qenë të shpeshta por pa rezultat pozitiv. Kjo për shkak të mungesës së plotë të infrastrukturës por edhe të ndërgjegjësimit publik. Sa i takon përgatitjes së kuadrit ligjor në fushën* ***e menaxhimit të integruar*** *të* ***mbetjeve është arritur*** *një përputhshmëri* ***e konsiderueshme*** *me direktivat dhe rregulloret e BE-së, por sfidë mbetet ende zbatueshmëria e plotë e tij*.”

***Cilësia e ajrit:***

Legjislacioni kombëtar për cilësinë e ajrit **të mjedisit,** është përafruar në një nivel të avancuar me atë të Bashkimit Evropian dhe është plotësuar më tej me akte nënligjore që synojnë reduktimin e shkarkimeve që vijnë nga sektori transportit rrugor, nëpërmjet përmirësimit të flotës së mjeteve motorike dhe automjeteve që qarkullojnë në vend, përmirësimit të cilësisë së lëndës djegëse të lëngët, si dhe sigurimit të informacionit për konsumatorin mbi konsumin e lëndës djegëse dhe shkarkimet e CO2 gjatë marketingut të automjeteve të reja të pasagjerëve etj.

Plani Kombëtar për Menaxhimin e Cilësisë së Ajrit në Mjedis, identifikon masat që duhen zbatuar nga institucionet përgjegjëse për reduktimin e shkarkimeve nga sektorët përkatës si: transporti, zhvillimi urban, sektori bujqësisë, aktivitetet industriale si dhe ngarkon bashkitë që të hartojnë planet e tyre lokale të menaxhimit të cilësisë së ajrit në mjedis.

## Sfidat:

Legjislacioni kombëtar në këtë fushë, duhet të forcojë zbatimin e tij, ndërsa rrjeti dhe praktikat e monitorimit të cilësisë së ajrit që zbatohen aktualisht, duhet të përputhen me standardet e Bashkimit Evropian dhe angazhimet e Shqipërisë ndaj Konventës së UNECE për Ndotjen e Ajrit **në Distancë të Madhe (CLRTAP).** Është e nevojshme rritja e financimeve dhe investimeve të përshtatshme, për të garantuar monitorimin e vazhdueshëm, sigurimin e të dhënave dhe raportimin mbi shkarkimet në ajër nga të gjithë sektorët kontribues.

*Numri i lartë i automjeteve në raport me popullsinë dhe përqëndrimi i popullsisë në zonat urbane paraqesin sfida që duhen adresuar përmes masave konkrete, përfshirë reduktimin e automjeteve të vjetra në qarkullim****, uljen e numrit të automjeteve në qytete, dhe rritjen investimeve qe inkurajojnë përmirësimin,*** *promovimin, përdorimin e transportit publik, automjeteve elektrike, transportit hekurudhor apo* ***burimeve*** *të tjera* ***alternative të transportit miqësore me mjedisin*** *që ndihmojnë në përmirësimin e cilësisë së ajrit.*

Në përputhje me synimin OZHQ 3.9, vlerësimi i ndikimit të ndotjes së ajrit mbi shëndetin publik dhe informimi i publikut, është pjesë e menaxhimit të cilësisë së ajrit.

## Masat prioritare për cilësinë e ajrit, janë:

* 1. *Hartimi i Strategjisë kombëtare për cilësinë e ajrit në mjedis, për vitet 2024 e në vijim duke konsideruar ndërlidhjet me aspektet e ndryshimeve klimatike, shëndetit publik dhe biodiversitetit;*
  2. *Rritja e zbatimit në praktikë dhe përforcimi i legjislacionit kombëtar për fushën e cilësisë së ajrit;*
  3. *Reformimi i sektorëve me peshë të rëndësishme në cilësinë e ajrit, për të adresuar sfidat e përmirësimit të cilësisë së ajrit;*
  4. *Rritja e ndërgjegjësimit të publikut, grupeve të interesit për rëndësinë e cilësisë se ajrit dhe efektet e tij;*
  5. Reduktimi çdo vit i sasisë totale vjetore të substancave ozonholluese që importohen, me qëllim mbrojtjen e shtresës së ozonit.

***Menaxhimi kimikateve***

## Legjislacioni kombëtar që lidhet me fushën e menaxhimit të kimikateve në Shqipëri ka pësuar zhvillime të rëndësishme që konsistojnë në përafrimin me atë të Bashkimit Evropian

***në nivelin 42.4%. Gjithashtu ngritja e Zyrës së Kimikateve në Korrik të vitit 2020, do të kontribuojë në zbatimin e legjislacionit të kimikateve në vend.***

## Sfidat

***Aktualisht menaxhimi i kimikateve përballet me sfidat si vijon:***

## hartimin e një strategjie ose një plani kombëtar veprimi për menaxhimin e sigurt të kimikateve;

1. ***krijimin e një regjistri të unifikuar kombëtar të kimikateve;***

## rritjen e ndërgjegjësimit të përdoruesve, grupeve të interesit, konsumatorëve me udhëzimet dhe masat e sigurisë për mbrojtjen ndaj kimikateve.

***Masat prioritare për menaxhimin e kimikateve janë:***

## Përgatitja dhe miratimi i Planit Kombëtar për Menaxhimin e Sigurtë të Kimikateve;

* 1. ***Plotësimi i legjislacionit sekondar në zbatim të ligjit nr. 27/2016;***

## Forcimi i kapaciteteve dhe zbatimit të legjislacionit kombëtar në fushën e kimikateve;

* 1. ***Rritjen e ndergjegjesimit te konsumatoreve, grupeve vulnerable dhe punëtorëve lidhur me ekspozimin kimikateve të rrezikshme, produkteve dhe artikujve që i përmbajnë ato.***

Tek Seksioni “*Cilësia e ajrit*”, në faqen 100-101, është pranuar dhe riformuluar pjesa e këtij seksioni por nuk është përfshirë shtesa e një nënparagrafi si nënfushë e mjedisit, “*Menaxhimi i kimikateve*”, pasi është gjykuar se ky kontribut shpreh  vecanërisht një fokusim të mëtejshëm në strategjinë sektoriale dhe vleresojmë se nuk kontribuon maksimalisht në kontekstin më të  gjërë të  qëllimeve të SKZHIE që shpjegojnë në terësi  drejtimet e zhvillimit dhe integrimit të vendit.

1. Në Seksionin “*Qëndresa dhe përshtatja ndaj ndryshimeve klimatike*” në faqen 103, tek Masat prioritare është shtuar si ndërhyrje mase edhe:

## Reformim dhe forcim institucional e organizativ i strukturave që merren me gjenerimin dhe sigurimin e të dhënave publike mbi klimën dhe efektet e saj në sektorët kyç të ekonomisë, sigurisë dhe shëndetit të popullsisë, si dhe sigurimi i burimeve financiare dhe njerëzore të nevojshme deri më 2029;

**4- MINISTRIA E MBROJTJES**

Në faqen 39 të draftit të Strategjisë *“Fuqizimi i rendit publik, mbrojtjes së vendit dhe përgatitja për rastet e emergjencave civile” (Siguria Kombëtare), fjalia “Gjatë viteve të fundit, pas hyrjes së vendit tonë në NATO, është evidentuar një rritje e kërcënimeve nga shërbimet e huaja me qëndrim jomiqësor ndaj NATO-s dhe vendit tonë*”, është shtuar pas paragrafit të IV që përfundon *“… me të cilat mund të përballet”.*

Në faqen 43 të draftit të Strategjisë, Qëllimi i Politikës nr. 3: *“Kontrolli i Territorit”; Mbrojtja Civile dhe Emergjencat, paragrafi 2 është pasazh që nuk është i përfshirë në materialet e Ministrisë së Mbrojtjes të dërguara në SASPAC*”

Në vijim, në faqen 44 të draftit të Strategjisë, emërtimi “*Qendra Operative Detare Ndërinstitucionale*”, është zëvendesuar me emërtimin “*Qendra Ndërinstitucionale Operacionale Detare*” dhe pas fjalëve *“… mbikëqyrjen e hapsirës detare shqiptare…”*, janë shtuar fjalët *“… integrimin e hapsirës detare shqiptare, për të realizuar organizimin, planezimin, bashkërendim dhe drejtimin e operacioneve në det, në përputhje me legjislacionin detar kombëtar dhe ndërkombëtar”.*

*Së fundmi, sugjerojmë vendosjen e kapitujve të pandryshuar, duke përfshirë të gjithë paragrafët pa fragmentime.*

Për këtë pikë si dhe për sugjerimin e faqes 43 të sipërcituar, është ndjekur e njëjta llogjikë e sintezës së informacionit me qëllim mbajtjen e të dhënave që lidhen më mirë me SKZHIE dhe jo ato që detajohen në sektorë të ndryshëm.

**5- MINISTRIA E SHËNDETËSISË DHE E MBROJTJES SOCIALE**

1. Në pikën 1 të projektvendimit sugjerojmë të rishikohet afati kohor i përcaktuar për vitet 2022-2030, në kushtet kur vitit 2022 ka përfunduar.

Ky sugjerim nuk është pranuar pasi procedura e hartimit ka filluar dhe është zhvilluar përgjatë vitit 2022.

1. Në Shtojcën 1 “Lista e dokumenteve strategjikë” sugjerojmë: 2.1 Në faqen 143, tek “Agjenda Kombëtare për të Drejtat e Fëmijëve 2021-2025” të saktësohet kohëzgjatja sipas periudhës “2021-2026” për këtë dokument strategjik. 2.2 Të shtohet Strategjia Kombëtare e Mbrojtjes Sociale, e miratuar me VKM Nr .866, datë 24.12.2019 “Për miratimin e Strategjisë Kombëtare të Mbrojtjes Sociale 2020– 2023”, dhe të planit të veprimit në zbatim të saj”; 2.3 Të hiqet dokumenti i listuar me numër rendor 53 “Plani Kombëtar i Moshimit 2020- 2025 Ministria e Shëndetësisë dhe Mbrojtjes Sociale - VKM nr. 865, datë 24.12.2019”.
2. Në Shtojcën 2 “Lista e treguesve strategjikë të monitorimit”, indikatori me numër rendor 41 “Integrimi në tregun e punës së personave me aftësi të kufizuar përmes shërbimeve mbështetëse të arsimit, formimit profesional dhe programeve të nxitjes së punësimit”, sugjerohet të shtohet si institucion përgjegjës edhe MFE, pasi punësimi është në fushën e përgjegjësisë të Ministrisë së Financave dhe Ekonomisë dhe Agjensisë Kombëtare për Punësim dhe Aftësim (AKPA).
3. Lidhur me indikatorin me numër rendor 40 “Fondi social, si pjesë e buxhetit vjetor” sugjerojmë të riformulohet “Fondi Social për mbështetjen e pushtetit vendor për zgjerimin e hartës së shërbimeve shoqërore”. Gjithashtu sugjerojmë që ky indikator të lidhet vetëm me Kapitullin 19 të PKIE-së, pasi për Kapitullin 28 “Mbrojtja ndaj konsumatorit dhe shëndeti publik” Fondi Social është irrelevante.

Sugjerimet e pikave 2, 3 dhe 4 të mësipërme janë marrë parasysh dhe janë pasqyruar ashtu sikurse propozuar nga institucioni.

1. Lidhur me përmbushjen e kritereve dhe objektivave për barazinë gjinore në gjithë draftin e SKZHIE-së, duke përfshirë dhe Acquis për Barazinë Gjinore, sugjerojmë të reflektohen objektivat strategjikë të SKBGJ-së në të gjithë SKZHIE për të mundësuar që objektivat gjinorë të jenë të ndërthurur sipas sektorëve.
2. Nëse nuk është e disponueshme analiza gjinore më të dhëna për SKZHIE sugjerohet të citohet se nuk ka analiza gjinore me të dhëna dhe tregues.
3. Në analizën e situatës sugjerohet të bëhet adresimi i situatës së barazisë gjinore me tregues statistikorë të ndara sipas gjinisë. Përdorimi i treguesve sensitivë gjinorë për matjen e progresit në reduktimin e pabarazive gjinore sipas fushës së politikës.
4. Në nënkapitullin e Barazisë gjinore të citohet dhe perspektiva e integrimit në BE.
5. Masa të tjera sugjerojmë të jenë: 9.1 Rishikimi dhe përafrimi me Acquis i Ligjit për Barazi Gjinore, akteve nënligjore dhe sipas fushave. 9.2 Operacionalizimi/forcimi i institucionit/mekanizmit kombëtar të barazisë gjinore. 9.3 Forcimi i përdorimit të statistikave gjinore. 9.4 Kapacitet dhe aftësi për zbatimin e integrimit gjinor në të gjithë sektorët dhe nivelet të qeverisjes. 9.5 Krijimi i procedurave për (i) mekanizmat e sigurimit të cilësisë për integrimin gjinor dhe (ii) analiza rutinë gjinore, vlerësimi i ndikimit gjinor, etj. 9.6 Promovimi i parimeve kryesore të barazisë midis grave dhe burrave në të gjitha aspektet e jetës në shoqëri.

Sugjerimet nga 5 deri në 10 nuk janë pranuar pasi është gjykuar se këta kontribute shprehin veçanërisht një fokusim të mëtejshem në strategjinë sektoriale dhe vlerësojmë se nuk kontribuon maksimalisht në kontekstin më të  gjërë të  qëllimeve të SKZHIE që shpjegojnë në terësi  drejtimet e zhvillimit dhe integrimit të vendit.

1. Në faqen 181, të saktësohet “Treguesi gjithëpërfshirës i barazisë “Dallimi gjinor deri në vitin 2030, krahasuar me 14,4% në vitin 2021” me objektivin 12%.” pasi treguesi nuk është i shprehur qartë.

Ky sugjerim nuk është marrë parasysh pasi në dokumentin e qarkulluar nuk ekziston fare faqja 181 duke konsideruar faktin që ky dokument është vetëm me 136 faqe.

1. Sugjerohet në të gjithë përmbajtjen e dokumentit zëvendësimi i togfjalëshit “diferenca e pagave gjinore” me togfjalëshin “Hendeku gjinor i pagave”, si dhe të citohet se metodologjia për këtë tregues duhet të synojë përafrim të plotë me ILO/Eurostat.

Ky sugjerim nuk është marrë parasysh pasi në dokumentin e qarkulluar nuk ekziston asnjëri nga këto togfjalësha. Mbase ky referim i takon një versioni më të hershëm.

1. Në referencën Nr.18 të saktësohet Konventa e Kombeve të Bashkuara për të drejtat e personave me aftësi të kufizuar, ratifikuar me Ligjin nr. 108/2012 dhe të shtohen: Konventa e të Drejtave të Fëmijës së OKB ratifikuar me Ligjin . 7531, datë 11.12.1991 dhe Ligji nr. 10 071, datë 9.2.2009 “Për ratifikimin e Konventës së Këshillit të Evropës për mbrojtjen e fëmijëve nga shfrytëzimi seksual dhe abuzimi seksual”.

Sugjerimi i mësipërm është marrë parasysh dhe është pasqyruar ashtu sikurse është propozuar nga institucioni.

1. Në Nënkapitullin “Fuqizimi i mbrojtjes shoqërore dhe sigurimeve shoqërore” sugjerojmë si vijon:

13.1 Pas fjalisë “Skema e Ndihmës Ekonomike (NE) është instrumenti kryesor për “zbutjen dhe lehtësimin e varfërisë”, fjalia “Aktualisht janë 64,386 familje, të cilat përfitojnë pagesat e NE-së” të riformulohet si vijon: Aktualisht janë 64,000 familje, të cilat përfitojnë pagesat e NE-së.

13.2 Pas fjalisë së sipërcituar, të shtohen fjalitë si më poshtë vijon: “Masa e ndihmës ekonomike është rritur gjatë këtyre viteve dhe ëshë dyfishuar masa për familjet me shumë fëmijë dhe gratë kryefamiljare. Gjithashtu, masa e ndihmës ekonomike është trefishuar për kategoritë si jetimë dhe viktima të dhunës e të trafikimit. Me këto rrijte masa mesatare është rritur me 72% duke arritur në vlerën 9,400 lekë.”.

Sugjerimi i mësipërm është marrë parasysh i plotë dhe është pasqyruar ashtu sikurse është propozuar nga institucioni.

* 1. Skema e aftësisë së kufizuar mbështet aktualisht 161,286 individë, nga të cilët 72,757 persona janë invalidë pune që përfitojnë si nga pagesat e sigurimeve shoqërore ashtu edhe nga pagesat shtesë të skemës së mbrojtjes sociale dhe 70,490 fëmijë e të rritur, që marrin pagesat e aftësisë së kufizuar dhe përfitime të tjera në sistemin e mbrojtjes sociale dhe 18,039 kujdestare (ndihmës personal).

Sugjerimi i mësipërm është marrë parasysh i plotë dhe është pasqyruar ashtu sikurse është propozuar nga institucioni.

1. Në nënkapitullin “Zhvillimi i shërbimeve të integruara shoqërore” sugjerojmë disa shtesa dhe ndryshime si poshtë vijon:

14.1 Në paragrafin e parë të këtij seksioni, lidhur me procesin e Deinstitucionalizimit, bazuar në përcaktimet e Ligjit 121/2016 ‘Për shërbimet e kujdesit social në RSH”, termi “shpërbërje” të zëvendësohet me termin “transferim”, dhe togëfjalëshi “ofrues qeveritare dhe jo-qeveritare” të zëvendësohet me togëfjalëshin “ofrues publik dhe jopublik”.

14.2 Në paragrafin e dytë të këtij seksioni të sqarohet se për cilin mekanizëm bëhet fjalë, në rastin konkret “Fondi Social”. Sugjerojmë që të shtohet një paragraf ku të shpjegohet ky mekanizëm, pas fjalisë së parë të këtij paragrafi “Rregullimi i mekanizmit të financimit të shërbimeve të kujdesit shoqëror ka sjellë rritjen e shërbimeve komunitare të ngritura sipas nevojave të vlerësuara të kategorive vulnerabël nga njësitë e vetëqeverisjes vendore, bazuar në planet sociale vendore.” , si më poshtë vijon: “Fondit Social, ngritja, funksionimi dhe metodologjia e financimit, të rregulluara me dy Vendime të Këshillit të Ministrave (respektivisht Nr. 11/2018 dhe Nr. 150/2019 ) ka për qëllim: ✓ Përmirësimin e standardeve e të kapaciteteve administruese të shërbimeve ekzistuese; ✓ Planifikimin e krijimin e shërbimeve të reja si dhe zhvillimin e politikave sociale. Deri më sot (2020-2022) janë financuar 27 shërbime të reja në 26 Bashki, dhe 13 shërbime të specializuara në 6 Qarqe, me një vlerë prej 539 mln ALL, ku kanë përfituar shërbime 10,477 përfitues nga të gjithe kategoritë vulnerabël.”

14.3 Në pikën 1, paragrafi “Sfidat”, togfjalëshi “sipas modelimeve e standardeve të reja” termi “modelime” të zëvendësohet me togfjalëshin “sipas modeleve/tipologjive të reja të shërbimeve”.

Sugjerimi i mësipërm është marrë parasysh i plotë dhe është pasqyruar ashtu sikurse është propozuar nga institucioni.

**QËLLIMI I POLITIKËS:** *Krijimi i një tregu më konkurrues me shërbime ajrore të liberalizuara, përmes zhvillimit dhe ndërtimit të aeroporteve të reja, si dhe zbatimit dhe unifikimit të standardeve ndërkombëtare dhe BE-së për sigurinë në operim.*

1. **BANKA E SHQIPËRISË**

**Faqe 61-62**

Me synimin e reduktimit të pasojave negative të krizave të mëparshme financiare, rregullatorët financiarë dhe bankat qendrore në mbarë botën kanë bërë përpjekje të mëdha për ta bërë sistemin financiar ekzistues më të qëndrueshëm, duke rritur kërkesat për kapital dhe likuiditet të bankave, duke zhvilluar plane për ndërhyrjet e jashtëzakonshme dhe duke kërkuar që tregtimi i instrumenteve derivative të kalojë përmes institucioneve qendrore të kleringut. Këto përpjekje kanë qenë të vlefshme duke ulur probabilitetin e krizave të tjera financiare në afatin e shkurtër. Por ato ende nuk kanë arritur të trajtojnë si duhet çështjen themelore - aftësinë e sistemit bankar për të krijuar kreditin, paranë, fuqinë blerëse dhe riskun e paqëndrueshmërisë financiare që mund të pasojë.

*Si rezultat, reformat e miratuara deri më sot kanë nevojë që të rishikohen e të rikonceptohen ndjeshëm pasi ato nuk kanë arritur që ta nxjerrin botën plotësisht jashtë pozicionit vulnerabël ndaj paqëndrueshmërive financiare dhe ekonomike të së ardhmes.*

*Së bashku me Qeverinë, Banka e Shqipërisë është një partnere kyçe për të siguruar stabilitetin ekonomik të vendit ndaj harmonizimi i politikave të Bankës së Shqipërisë dhe Qeverisë ka rol të rëndësishëm për zhvillimin. Natyra e kreditit dhe parasë nevojitet që të rishikohet duke theksuar dimensionin e saj social në shërbim të një jete me dinjitoze për të gjithë.*

*Paraja dhe krediti kanë vlerë për shkak të njerëzve të aftë, burimeve dhe infrastrukturës, që punojnë së bashku në një kuadër social dhe ligjor ku mbështeten reciprokisht. Paraja nuk është pasuri e prekshme në vetvete, por një instrument për të krijuar pasuri dhe mirëqenie.*

*Në funksion të gjetjes së përgjigjeve alternative dhe inovative për zgjidhjen e problemeve që solli kriza ndërkombëtare financiare, si edhe për përmirësimin e funksionimit afatgjatë të kushteve të përgjithshme monetare dhe kreditit për të mbështetur zhvillimin ekonomik dhe reduktuar efektet e mundshme të paqëndrueshmërive të ardhshme financiare, rekomandimet e fushës monetare të studimit kërkimor[[1]](#footnote-1) të autorëve J.Benes dhe M.Kumhof, të publikuar nga FMN me qëllimin e avancimit dhe nxitjes së debatit, sugjerojnë një plan masash strategjike inovative për të përmirësuar ndjeshëm funksionimin e sistemit bankar dhe funksioneve monetare e të kreditit në mbështetje të stabilitetit afatgjatë ekonomik, financiar dhe social. Analiza argumenton se zbatimi i rekomandimeve do të rezultonte në stabilitet më të madh makroekonomik, në borxh shumë më të ulët publik dhe privat në ekonomi, në rritjen e produktit të brendshëm kombëtar me rreth 10 përqind dhe me mundësinë e rënies së nivelit të inflacionit pa shkaktuar probleme përgjatë drejtimit të politikës monetare.”*

Është kërkuar mosparaqitja e këtyre paragrafëve ( si edhe shënimit ne formë note) duke argumentuar se përfshirja e një debati akademik në këtë dokument strategjik- sado informues për formulimin e vizionit të së ardhmes shpërqendron arsyen e hartimit të tij..

Më konkretisht tre arsyet që parashtron BSH janë; mospërfshirja e diskutimeve akademike mbi modelet e mundshme teorike pasi zbatimi i tyre mbetet një eksperiment ekonomik; kjo teori dhe problemi që ajo synon të adresojë nuk është relevante për Shqipërinë; zbatimi i sugjerimeve të këtij plani do ta bënte sistemin bankar dhe financiar inkompatibil me sistemin bankar dhe financiar evropian dhe global.

Ky sugjerim është reflektuar në tekstin e SKZHIE ( paragrafët me italics këtu si edhe shënimi ne fund te faqes/nota po me italics nuk janë paraqitur, sipas shkresës BSH) përveç paragrafit të parë këtu (pa italics) që konsiderohet që jep një orientim të përgjithshëm dhe informues.

1. **KËSHILLIT KONSULTATIV, QEVERISJE QENDRORE-VETËQEVERISJE VENDORE**

Këshilli Konsultativ, bazuar në Ligjin Nr. 139/2015 “Për Vetëqeverisjen Vendore”, si dhe Vendimin Nr. 910 datë 21.12.2016 të Këshillit të Ministrave “Për çështjet, objektet konsultimi dhe strukturën, proçedurën, formën, mënyrën e organizmit e të funksionimit të Këshillit Konsultativ të qeverisjes Qendrore me Vetëqeverisjen Vendore”, *i ndryshuar*, pas shqyrtimit të projektakteve të mëposhtme, objekt konsultimi në mbledhjen e datës 26.01.2023 vendosi:

Për projektvendimin “*Për miratimin e Strategjisë Kombëtare për Zhvillim dhe Integrim Evropian 2022 – 2030*” propozuar nga Kryeministria, anëtarët e Këshilit u shprehën parimisht dakord dhe mbështetur në mendimet e tyre, të miratojë rekomandimet përkatëse për t’u reflektuar nga institucioni propozues si më poshtë;

* + Të standardizohen dhe të përcaktohen detyra konkrete për pushtetin vendor në Planin e Veprimit të Strategjisë në mënyrë që Ministria e Brendshme të qartësohet për monitorim dhe vlerësim;
  + Te kapitulli “Demokracia dhe fuqizimi i institucioneve dhe qeverisjes së mirë”, seksioni “Decentralizimi dhe fuqizimi i qeverisjes vendore”, të shtohet një paragraf lidhur me ecurinë e detyrimeve të prapambetura të pushtetit lokal, problematikat që lidhen më shlyerjen e këtyre detyrimeve, rritjen e efiçencës nga ana e bashkive për të bërë parashikime financiare më të sakta bazuar në fluksin e të ardhurave dhe shpenzimeve që parashikohen të bëhen;
  + Të përmirësohen proçeset për shlyerjen e detyrimeve të prapambetura. Tregues i mundshëm performance mund të jetë dhe ulja e stokut të detyrimeve të prapambetura në vite duke vendosur një vlerë të synuar të stokut të detyrimeve të prapambetura ndaj PBB për vitin 2030, ose një tregues mund të jetë stoku i detyrimeve të prapambetura ndaj PBB për vitin 2030, ose një tregues mund të jetë stoku i detyrimeve të prapambetura/ totalit të shpenzimeve vjetore të miratuara;
  + Strategjia të marrë në konsideratë dhe masat për uljen e detyrimeve të prapambetura, rritjen e aftësive të menaxhimit financiar të bashkive, rritjen e aftësisë planifikuese si dhe disiplinimi i kryerjes së investimeve në përputhje me buxhetet në dispozicion dhe kapacitetet fiskale.

Të parashikohet si pjesë e arritjeve ku mund të cilësohen edhe:

* Miratimi i planeve të integritetit në nivel bashkie si dokumente politikë kundër korrupsionit dhe forcimit të integritetit në nivel vendor;
* Miratimi i planeve vendore të barazisë gjinore si dokument me rëndësi për forcimin e parimit të barazisë gjinore në qeverisjen vendore dhe fuqizimin ekonomik të grave në nivel vendor si dhe implementimi i fondit social sepse një pjesë e madhe e bashkive nuk përfitojnë nga fondi social për shkak të vështirësive lidhur me zbatimin e tij ligjor dhe praktik.

Të shtohet si tregues, meqenëse qeverisja vendore është pjesë e shtyllës e lidhur me qeversijen e mirë:

* Indeksi i integritetit në qeverisjen vendore;
* % e bashkive që përfitojnë nga fondi social.

Sugjerimet e mësipërme nuk janë pranuar pasi është gjykuar se këta kontribute shprehin veçanërisht një fokusim të mëtejshem në strategjinë sektoriale dhe vlerësojmë se nuk kontribuon maksimalisht në kontekstin më të  gjërë të  qëllimeve të SKZHIE që shpjegojnë në terësi  drejtimet e zhvillimit dhe integrimit të vendit.

1. Studim i publikuar nga FMN, WP12/202, Departamenti i Kërkimit, me autorë J.Benes dhe M.Kumhof. Ky studim bazohet në një propozim për një reformë monetare të sistemit bankar, sipas profesorit Henri Simons të Universitetit te Cikagos. Ky plan u mbështet dhe u përmblodh gjithashtu në mënyrë të shkëlqyer nga Irving Fisher i Universitetit te Yale (New York). Ky studim e mbështet plotësisht këtë propozim me rezultatet analitike dhe argumentat historike të tij duke vlerësuar kërkesat që ai parashtron për reformën monetare të sistemit aktual financiar, tipar kritik i të cilit është fakti që oferta monetare e ekonomisë krijohet nga bankat nëpërmjet borxhit, ne vend që të krijohet e lirë nga borxhi nga qeveria. [↑](#footnote-ref-1)